Diari Oficial de la Generalitat Valenciana


Sumari del DOGV 9380, del 11-07-2022 (2022/6029)

Informació pública de l'emissió de l'informe ambiental i territorial estratègic de l'estudi de detall del carrer del Pentagrama, 6, en zona urbana Maravisa, clau r.6. Expedient 2022/2899B.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6029


Data del document
:   21-06-2022

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * administració local
    * pla d'urbanisme

Informació pública de l'emissió de l'informe ambiental i territorial estratègic de l'estudi de detall del carrer del Pentagrama, 6, en zona urbana Maravisa, clau r.6. Expedient 2022/2899B. [2022/6029]  
La Junta de Govern Local, en sessió celebrada el dia 14 de juny de 2022, va adoptar acord sobre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall del carrer Pentagrama, la qual cosa es fa pública, amb transcripció de l'acord adoptat, de conformitat amb el que es disposa en l'article 57 TRLOTUP.  
  
«Vist l'expedient 2022/002899B (SIGA 6971/2021), els següents antecedents i fonaments de dret.  
  
I. Antecedents  
1.1. Mitjançant document amb registre d'entrada número 5279245818, de data 08.10.2021, subscrit per Gemma María del Ros Ortega, amb NIE22572336 K, es presenta document inicial estratègic i esborrany d'estudi de detall que afecta la parcel·la amb referència cadastral 9751298QI6270W0086RV, situada en C/ Pentagrama, 6, Zona Urbana Maravisa, clau r.6, per a la seua tramitació mitjançant procediment simplificat d'Avaluació Ambiental i Territorial Estratègica conforme amb el que es disposa en l'article 52 TRLOTUP.  
1.2. En realitat, la modificació que es pretén mitjançant l'estudi de Detall és de molt reduït abast, ja que només té per objecte incrementar la longitud de façana de la parcel·la amb referència cadastral 6601679VW0174W4233WN, que en l'actualitat té 8,00 m, de manera que aconseguisca la longitud mínima de façana exigida en la zona d'ordenança Maravisa, r.6, que és de 15,00 m, i tinga les condicions necessàries per a poder ser edificada.  
A conseqüència de la modificació de la longitud de façana, la interessada haurà de cedir un total de 56,71 m² amb destinació a viari públic, que s'incorpora al carrer Pentagrama.  
Al seu torn, aquest expedient guarda relació amb l'expedient 3062/2021, instat per la mateixa interessada, mitjançant el qual es pretenia segregar 271,78 m² de la parcel·la amb referència cadastral 5416405TR1095Z3054EO, situada en el c/ Tabalet, 1, per a la seua agrupació a la parcel·la objecte d'aquest estudi de detall, segregació que no va ser autoritzada perquè aquesta última parcel·la no complia el paràmetre de longitud mínima de façana, tal com figura en l'acord de la Junta de Govern Local adoptat en data 13 de juliol de 2021.  
1.3. La Junta de Govern Local, en sessió celebrada el dia 8 de març de 2022, va acordar:  
Primer. Admetre a tràmit el document inicial estratègic i esborrany de l'estudi de detall de document inicial estratègic i esborrany d'estudi de detall que afecta la parcel·la amb referència cadastral 7308823HG1598M4650JT, situada al c/ Pentagrama 6, zona urbana Maravisa, clau r.6, per a la seua tramitació mitjançant procediment simplificat d'avaluació ambiental i territorial estratègica.  
Segon. De conformitat amb el que es disposa en l'article 53.1 TRLOTUP, iniciar les consultes de les administracions públiques afectades i persones interessades, per un termini mínim de trenta dies hàbils des de la recepció de la sol·licitud d'informe, en tractar-se d'una modificació de pla que afecta exclusivament determinacions pròpies de l'ordenació detallada i, a més, es tracta de sòl urbà que compta amb els serveis urbanístics implantats sense modificació de l'ús dominant de la zona d'ordenació estructural corresponent.  
1.4. El DIE i l'esborrany d'estudi de detall de la parcel·la situada al c/ Pentagrama 6, es van publicar, en el portal web municipal, el dia 16 de març de 2022, on aquests documents podien ser objecte de consulta i descàrrega (s'insereix captura de pantalla):  
Així mateix, es van efectuar les següents consultes de conformitat amb el que es disposa en l'article 53 TRLOTUP:  
- Iberdrola Distribució: sol·licitud d'informe sobre suficiència de servei elèctric, mitjançant escrit de data 21.03.2022, registre d'eixida núm. 2502786285. No s'ha emés informe per la companyia subministradora.  
- Hidraqua: sol·licitud d'informe sobre suficiència de servei d'aigua potable, mitjançant escrit de data 21.03.2022, registre d'eixida núm. 4188036275. No s'ha emés informe per la companyia subministradora.  
Tal com s'indica en els apartats anteriors, les companyies subministradores a les quals se'ls ha sol·licitat informe, no l'han emés però, no obstant això, el procediment continua avant tal com disposa l'article 53.2 TRLOTUP («Una vegada rebuts els pronunciaments de les administracions públiques afectades i persones interessades, o transcorregut el termini atorgat per a això, l'òrgan ambiental i territorial elaborarà i remetrà a l'òrgan promotor i a l'òrgan substantiu, segons siga procedent, un dels documents següents?).  
En qualsevol cas cal assenyalar que l'àmbit de l'estudi de detall es localitza en una zona urbanitzada i consolidada per l'edificació, que disposa de tots els serveis urbanístics i, l'estudi de detall objecte d'avaluació ambiental afecta a una parcel·la amb una superfície de tan sols 808 m² (795,92 m², segons mesurament recent).  
  
II. Fonaments de dret  
2.1. El Decret legislatiu 1/2021, de 18 de juny, pel qual s'aprova el text refós de la Llei d'ordenació del territori urbanisme i paisatge ?TRLOTUP?, sotmet a avaluació ambiental estratègica a tots els plans, tal com disposa l'article 6 de la Llei 21/2013, de 9 de desembre, d'avaluació ambiental.  
2.2. El document inicial estratègic (DIE) presentat per la interessada, incorpora les determinacions que es contenen en els articles 52 i 46.3 TRLOTUP d'acord amb el que s'estableix en l'article 29.1 de la Llei 21/2013, de 9 de desembre, d'avaluació ambiental, per a l'inici de l'avaluació ambiental estratègica pel procediment simplificat, a saber:  
  
a) Els objectius de la planificació i descripció de la problemàtica sobre la qual actua.  
b) L'abast, àmbit i possible contingut de les alternatives del pla que es proposa.  
c) El desenvolupament previsible del pla o programa.  
d) Un diagnòstic de la situació del medi ambient i del territori abans de l'aplicació del pla en l'àmbit afectat.  
e) Els seus efectes previsibles sobre el medi ambient i sobre els elements estratègics del territori, prenent en consideració el canvi climàtic.  
f) La seua incardinació en l'Estratègia Territorial de la Comunitat Valenciana i la seua incidència en altres instruments de la planificació territorial o sectorial.  
Així mateix, es justifica l'aplicació del procediment simplificat d'avaluació ambiental estratègica i la resta de determinacions a les quals es refereix l'apartat 2 de l'article 52 TRLOTUP.  
2.3. En el DIE i esborrany d'estudi de detall es contemplen dues alternatives d'ordenació: l'alternativa 0, que suposa no realitzar cap modificació en el planejament el que implicaria deixar en situació de no edificable la parcel·la amb referència cadastral 6128229PS5703U1918VU, situada al c/ Pentagrama 6, amb una superfície, segons cadastre de 808 m² (795,92 m², segons mesurament recent).  
I l'alternativa 1, té el següent objecte modificar la longitud de façana de la indicada parcel·la, de manera que aconseguisca la longitud mínima de façana exigida en la zona d'ordenança Maravisa, r.6, que és de 15,00 m, i tinga les condicions necessàries per a poder ser edificada mitjançant l'execució de les obres d'urbanització complementàries d'acord amb la nova ordenació resultant de l'estudi de detall i aquelles altres que, en el seu cas, foren necessàries per a connectar-se amb els serveis i xarxes existents.  
2.4. L'avaluació ambiental, prèvia a l'aprovació definitiva del Pla per l'òrgan substantiu, s'ha de tramitar conformement al procediment previst en l'article 52 TRLOTUP.  
De conformitat amb el que es disposa en l'apartat 3, de l'article 52 TRLOTUP, l'òrgan substantiu remetrà a l'òrgan ambiental i territorial la sol·licitud i la documentació que l'acompanya presentades per l'òrgan promotor.  
L'òrgan ambiental i territorial ?article 53 TRLOTUP- sotmetrà el document que conté l'esborrany del pla o programa i el document inicial estratègic a consultes de les administracions públiques afectades d'acord amb l'article 50.1, apartat b d'aquest text refós i persones interessades, per un termini mínim de trenta dies hàbils des de la recepció de la sol·licitud d'informe per als plans que afecten exclusivament l'ordenació detallada, o al sòl urbà que compte amb els serveis urbanístics implantats sense modificació de l'ús dominant de la zona d'ordenació estructural corresponent, i per un termini mínim de quaranta-cinc dies hàbils per als plans que afecten les altres determinacions compreses en l'ordenació estructural.  
Transcorregut el termini establit sense que s'haja rebut el pronunciament, el procediment continuarà en els termes establits en la legislació de l'Estat sobre avaluació ambiental, i seran públiques, en tot cas, les decisions que finalment adopte.  
Una vegada rebuts els pronunciaments de les administracions públiques afectades, l'òrgan ambiental i territorial elaborarà i remetrà a l'òrgan promotor i a l'òrgan substantiu, segons siga procedent, un dels documents següents:  
- Un document sobre l'abast de l'estudi ambiental i territorial estratègic, juntament amb les contestacions rebudes a les consultes realitzades, en el qual es determinarà l'amplitud, nivell de detall i grau d'especificació que ha de tindre el citat estudi i instarà la continuació de la tramitació pel procediment ordinari.  
- Una resolució d'informe ambiental i territorial estratègic, per considerar, d'acord amb els criteris de l'annex VIII d'aquesta llei, que el pla o programa no té efectes significatius sobre el medi ambient i el territori, resolent-se l'avaluació ambiental i territorial estratègica pel procediment simplificat i indicant la procedència de la tramitació del pla o programa conforme al capítol següent o a la seua normativa sectorial.  
  
- Una resolució que considere que, encara que poden derivar-se de l'execució del pla o programa efectes significatius sobre el medi ambient i el territori, la seua tramitació ha de realitzar-se simultàniament amb la del projecte i l'avaluació ambiental es durà a terme conforme a la legislació d'avaluació d'impacte ambiental de projectes, emetent un document d'abast que abastarà la valoració ambiental dels aspectes propis del pla i els específics del projecte.  
Per tot això, s'eleva a la Junta de Govern Local la següent proposta d'acord:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de la parcel·la amb referència cadastral 1988986XL3929C0875FJ, situada al c/ Pentagrama 6, zona urbana Maravisa, clau r.6, tramitat a instàncies de Gemma María del Ros Ortega, d'acord amb els criteris de l'annex VIII de la TRLOTUP, per no tindre efectes significatius sobre el medi ambient, corresponent continuar la tramitació de la modificació de Pla conforme a la normativa aplicable.  
  
  
Segon  
Ordenar la publicació de la resolució de l'informe ambiental i territorial estratègic, pel procediment simplificat, en el Diari Oficial de la Generalitat Valenciana, als efectes previstos en l'article 53 TRLOTUP.  
  
  
Tercer  
La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via contenciosa administrativa enfront de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Quart  
La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el DOGV, no s'haguera precedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.  
La Junta de Govern Local, per unanimitat, acorda aprovar en els seus propis termes la proposta anteriorment transcrita.»  
  
La Pobla de Vallbona, 21 de juny de 2022.- El regidor d'Urbanisme: Juan Aguilar Moncayo.